Estamos nun mundo inigualábel,
desbordante de misterio e cheo de perigos,
con milleiros de illas espalladas polos vastos mares.
E, ao longo destes mares, hai persoas que seguen as súas propias normas,
que procuran unha vida de liberdade e aventura.
Estamos no mundo dos piratas!
A pirataría é a peor epidemia deste mundo.
Os malfeitores e facinorosos levan tempo causando estragos nos nosos mares.
Mais a Armada, en nome do Goberno Mundial,
vela pola vosa seguridade e protección.
Hoxe, fixemos un gran avance nese sentido.
Gold Roger,
o suposto rei dos piratas,
foi capturado.
O seu reino do terror acaba hoxe.
Restauraremos a paz.
Que isto sirva como mensaxe para desalentar calquera necio
que pretenda seguir os seus pasos.
Gold Roger,
quedas condenado a morte
polos delitos de pirataría,
latrocinio
e conspiración contra o Goberno Mundial.
- Unhas derradeiras palabras? - Si.
Quitádesme isto? Próeme un pouco.
Advertincho.
Debiches ver que isto ía pasar.
Abofé, vicealmirante.
Agora verao todo o mundo.
Pola autoridade que se me outorga...
retíroche o dereito
á vida.
- Rei dos piratas, e o teu tesouro? - Dinos onde o agochaches!
Queredes saber onde vai o meu tesouro?
Vóuvolo dicir.
O ouro.
A fama.
O poder.
Tiven todo o que quixen ter.
Liberádevos.
Botádevos aos mares!
O tesouro alá quedou para quen o busque.
As derradeiras palabras de Gold Roger cambiaron o mundo para sempre.
Deu comezo unha nova era:
A Grande Era dos Piratas!
Así, moitos botáronse ao mar para atopar o tesouro perdido do rei dos piratas,
o One Piece.
Desde que era neno,
Shanks contoume historias sobre as aventuras dos piratas.
Pois si, o mar estábame a chamar.
A ver, non a chamar, exactamente, porque non podo nadar,
pero xa me entendes.
Vou partir para cumprir o meu soño:
atopar o One Piece
e converterme no rei dos piratas!
Fáltame só a tripulación.
Con dez homes chega ben.
Dez homes e un paxaro, claro.
Non será fácil. O océano éche bastante grande
e algo perigoso.
Que me dis?
Estás comigo?
Amotinouse.
Mi madriña.
E é o primeiro día.
Cargade os canóns!
Fogo!
Collédeo todo!
VIVA OU MORTA ALVIDA: 5 000 000
Deixádeme a tripulación.
Van ver o que é o auténtico terror.
Si!
Si! Zóupalles ben!
Onde vai o cazador de piratas, Roronoa Zoro?
Sei que estivo no voso barco.
Reservou unha pasaxe á illa Sixis. Non sei onde foi despois.
Mentes! Sei que anda a buscarme. Quen máis ía ser digno da súa atención?
Tiña unha lista de piratas e recompensas.
Eu estaría de primeira.
A verdade é que o teu nome non saía.
Non!
- Koby, limpa isto. - Si, capitá Alvida!
Quen é a pirata máis poderosa de todo o océano?
A capitá Alvida! Iso é!
Quen anda aí?
Ei!
Para xa!
Non me mates.
Ei, non te vou matar, de acordo?
Só preciso que esteas caladiño.
O primeiro é o primeiro.
- Tendes algo para papar por aquí? - O que?
Morro coa fame.
Alvida prohíbeme comer até que ela acaba.
- Quen? - A dona do barco.
- A capitá dos Piratas de Alvida. - Que ben!
- Ti cres? - Claro!
Eu tamén son pirata.
Non tes pinta de selo.
- E logo? - Os piratas son escoura.
Son ladróns e asasinos.
Os que coñezo eu, non.
Shanks. Volveu!
VILA MUÍÑO, HAI 10 ANOS
Ide lixeiros coma o vento!
O capitán quere todo vendido para o serán.
Antes de que nos atope a Armada.
Ollo con isto, Roux. Vale máis que todo o resto do botín xunto.
Si, capitán.
Imaxina que é carneiro, así non o tiras.
- Vai. - Xa o teño, capitán.
Luffy! Por fin apareces.
O noso rapaz da rúa favorito veu darnos a benvida.
Que tal, neno?
Non son un rapaz da rúa, son pirata!
En serio. Quero unirme á vosa tripulación.
O mar non é un xogo de nenos.
É perigoso. Estas cicatrices son proba diso.
Estou preparado, Shanks. Xúrocho.
Non tal.
Estou, e voucho demostrar!
Non te pases con el. O pobre do rapaz non ten familia. Está só.
Está mellor decepcionado que morto.
Acabemos dunha vez.
- Estes precisan un grolo. - Si.
- E un baño. - Eh, Shanks!
Baixa iso, Luffy, non te vaias mancar.
Non me asusta mancarme. Demostraréivolo.
Luffy!
Non o entendo. Quen vai querer ser pirata?
Se é o mellor que hai.
O vento a zoar,
o ar salgado do mar,
unha tripulación leal...
Nunca sabes o que te espera.
Podes ser... libre.
Esta tripulación non ten nada de libre.
Alvida dime cando comer, cando durmir...
Até me obriga a pintarlle as uñas.
- E por que non marchas? - Ninguén abandona a Alvida!
Nunca me deixaría ir.
Un non se pode deixar mangonear.
Se non, eu nunca marcharía da miña vila para atopar o One Piece.
O tesouro de Gold Roger?
Iso é imposíbel. Búscano todos os piratas do mundo.
E por que non o ía atopar eu?
En canto saia de aquí, vou para a Gran Ruta.
O cemiterio de piratas,
con ondas de 30 metros e bestas mariñas esmagadoras.
Aqueles que entran na Gran Ruta nunca regresan.
Soa divertido.
Agarda!
Iso é unha besta mariña desas?
Non, é Alvida roncando.
Se queres fuxir, é agora ou nunca.
Temos botes salvavidas na popa.
- Vouno precisar. - Vai ao norte.
- Chegarás a terra nuns días. - Ao norte. Por onde queda o norte?
Que raio pasa aí arriba?
- Que é isto? - Podo explicalo.
Traizóasme por un cazador de recompensas?
Non, non é iso.
Ti es escuálido de máis para ser Roronoa Zoro.
Son Monkey D. Luffy.
Nunca tal oíra.
Pois lembra o meu nome, porque vou ser o rei dos piratas.
Debes ser novo por aquí, rapaz,
porque quen é a pirata máis poderosa de todos os mares?
- A capitá Alvida! - A capitá Alvida!
Desculpa, Koby. Non te oín.
Quen é a pirata máis poderosa?
Responde, anano choromicas.
Non ten por que. Koby é un home independente.
- Cala. - Non, non tal.
É meu e sempre o será.
Iso non é o que el me dixo.
Dixo que es ruín.
E cruel.
E máis parva ca un manatí.
Non! Non dixen tal!
Que clase de monstro es?
Un que estarrica.
Ti! Todo isto é culpa túa!
Xa abonda.
Pistola de goma goma...
Lanzamento!
Tedes problemas con Koby?
- Non, señor. - Non.
Veña. Imos necesitar un barco e comida abondo para uns días.
- Eu? - Si!
Vés comigo, non?
ILLA SIXIS
Podes saír.
A xente vai acender candeas aos santuarios para os que xa non están.
Para quen son?
Esta é para alguén que coñecín hai moito tempo.
E a outra?
Levas tres días seguíndome.
- Que queres? - Podes chamarme Mr. 7.
Represento a organización Gavela dos Barrocos.
Interésannos as túas habilidades únicas,
cazador de piratas Roronoa Zoro.
Que sodes? Unha especie de banda de asasinos?
Somos moitísimo máis ca iso.
Has de saber que é un gran honor que te recrutemos.
Xa teño outros plans.
Se te unes a nós, serás invencíbel e aínda máis temido.
A tatuaxe facédesma gratis? O meu número favorito é o un.
Rexeitar a Gavela dos Barrocos
implica renunciar á túa vida.
Se tan en serio fosen,
enviarían alguén mellor que o número sete.
Que cara puxo Alvida. Nunca vin ninguén que se lle rebelase.
- Non debeu meterse contigo. - Como te estiras así?
É unha longa historia.
- Polo menos non estragaches o ollo. - Iso pretendía, pero fallei.
- Non dicías que eras forte? - Son!
Non o cosas ben de todo. Quero que todos vexan a cicatriz.
Non te fan home as cicatrices,
senón as leccións que che ensinan. Esta non a gañaches.
Pois déixame gañala. Serei o mellor pirata da historia.
Mira, estiven ensaiando a cara que vou pór no meu cartel de "Búscase".
Seguro que acabas nun deses carteis algún día.
Pero non estás listo. O meu barco xa ten áncora.
Non son unha áncora.
ÁNCORA
Que parvo é Shanks.
Estúpido tesouro!
Aí che vai, capitán.
Saca o teu mellor whisky.
Síntoo, acabóusenos.
Culpa nosa, amigo. Estivemos de celebración.
Non deixamos botella sen abrir.
A ver se isto o compensa.
Que imos facer só con unha?
Pois bebela, home.
Vaia esterqueira.
Makino, tes fregona?
Xa que estás limpando...
Veña, rapaces. Busquemos un bar de verdade.
- Quedaches fatal. - "Tes fregona?"
De que rides?
Como permites que te insulten así?
Só me tirou alcohol por enriba.
Debiches defenderte! Por que non lle zoupaches no cu?
A violencia non o arranxa todo.
Como home, debes ser forte, mais tamén bondadoso.
Vaia home estás feito.
Es un covarde.
Ves?
Díxenche que non estabas listo. Agarda, Luffy.
Luffy!
Que fixeches?
Comiches o froito do demo?
Non sabía o que era.
Era un froito de goma goma. Volveume un home de goma.
E agora que?
- Supoño que imos cara a algures, non? - Abofé.
Seguinte parada:
a Gran Ruta!
Sabes como chegar?
Non sabes navegar. Nin sequera tes un mapa!
Tes razón.
Hai que facerse con un.
Creo que cometín un erro. Nunca debín abandonar a Alvida.
Koby, se puideses facer calquera cousa que quixeses neste mesmo momento,
que farías?
Hai algo, pero...
é absurdo.
- E iso? - Ti si que es absurdo.
Sóltao.
Pois...
Sempre quixen ser...
mariño.
Desde que era neno.
Quería protexer os desamparados.
Dixen que era absurdo.
Se é o que queres,
creo que deberías facelo.
Axudareite.
Non me coñeces.
Compartimos comida.
Se o teu soño é seres mariño...
a min ben me vale.
Moi ben.
Pon rumbo á base da Armada máis próxima.
Eu consigo o mapa
e ti alístaste, si?
Perfecto. Agora vou botar unha soneca.
Non podes entrar nunha base da Armada e pedir un mapa da Gran Ruta!
Tranquilo, ho.
Son moi sixiloso.
Si, supersixiloso.
NOUTRO LUGAR DO MAR DO LESTE
Hai unha persoa dentro. Acheguémonos.
Axuda!
Auga...
Tiveches sorte, guapa. Xa che axudamos nós.
Os piratas atacaron a miña tripulación.
Case non saio viva.
Piratas, dixeches?
Seica son do peor que hai.
Non o sabes ti ben. Menos mal que te atopamos nós.
Que tes aí? Ensínasnolo?
Non, por favor. É todo o que teño. Por favor.
É o xusto por che salvarmos a vida.
Ei, e isto?
Síntoo, mozos. Grazas por salvarme.
VILA DAS CUNCHAS, SUCURSAL 153 DA ARMADA
BÚSCASE BELLAMY
Mimá! Que cantidade de piratas!
E os da Gran Ruta son aínda peores. É terríbel.
Dígocho eu.
E onde estou eu?
En fin, só teño un xeito de entrar nesa base.
E non é co estómago baleiro.
Veña.
Xa estamos servidos.
Deixa estar. Hai que alimentar o cerebro.
A ver, non podo entrar na base pola porta,
pero, se cadra, podo entrar voando.
Podo agarrarme a un paxaro ou así.
É unha idea horríbel.
Baixa a voz.
Unha para min e outra para el.
Tivo un mal día.
Ola, podo convidarte a algo?
Alto de máis.
Gústache o ron?
Home, claro. Coma a calquera.
Xa, pero pregúntocho a ti.
- Que é iso? - Boliñas de arroz. Son para ti.
Fixéchelas ti? Que é iso marrón?
- Chocolate. Fai que todo saiba mellor. - Rika?
Ti es parva, nena?
- A ver se miras por onde andas. - Rika, descúlpate.
Ai... Perdóeme.
"Perdóeme!"
A próxima vez, non serei tan bo.
Tiráchesme a comida.
Que ricas.
Come unha.
E descúlpate coa nena.
Ti sabes quen son?
Un mariño imbécil cun pelo horroroso.
Eu non o faría.
Veña, machote. Tres espadas?
Eu só preciso unha.
Moi ben.
Pero vaiche doer.
Que ben loita.
Non deberías desenvaiñar a espada se non sabes loitar.
Non me mates. O meu pai darache todo o que queiras.
Quen é o teu pai?
O capitán Morgan.
Dirixe a base da Armada.
Débeme diñeiro, logo.
Disque mandaches catro dos meus mariños á enfermaría.
Sen sequera sacar a espada, ademais.
Impresionante.
Non quería armar balbordo.
Roronoa Zoro.
O Diaño.
O cazador de piratas máis temido do Mar do Leste.
Seica estás á altura da túa reputación.
Se non che importa, dáme os cartos e voume.
Terás a túa recompensa,
pero a pena por atacar un mariño son sete días atado no patio.
Sen auga nin comida.
Podes arrestarme,
pero o rapazolo vai morrer.
Ei! Como se atreve a falarme así?
Gústasme.
Deberiamos estar no mesmo bando.
Serías un mariño de sete estalos.
Xa teño outros plans.
Non teño tempo de xogar aos disfraces.
É unha pena perdermos un home tan talentoso.
Cando dea a orde, non che entregarán a túa recompensa
en ningunha das bases.
Que prefires, logo?
Cambio de choio?
Ou patio?
Sete días?
Así recupero algo de sono.
Non podo esquecer esa pelexa.
Ese tipo era incríbel.
E a terceira espada?
Quero dicir, onde a mete?
Non.
Tivo que protexer esa neniña dos mariños,
que son os que deberían protexela.
Non ten sentido.
Se hai piratas bos e piratas malos,
tamén haberá mariños bos e mariños malos.
Ti vas ser dos bos.
Se cadra, Alvida tiña razón.
Non sei nada do mundo.
Pero tíñate prisioneiro.
Xa, pero sabía quen era.
Agora non teño nin idea.
Ei, Koby.
Koby!
Teño que entrar na base e atopar o mapa.
Viríame ben unha axudiña.
Queres que che axude a roubar aos mariños?
Non, ho. Claro que non.
E se me axudas
a preparar o barco?
Diso pódeste ocupar, non?
Supoño que si.
Que vas facer?
Xa argallarei algo.
Que día tan fermoso, non si?
Un pouco caloroso de máis, para o meu gusto.
O gran Diaño.
Pareces un canciño atado á cadea por portarse mal.
Que, canciño? Amósasme algún truco?
Senta e pide.
Deixa iso.
Que ten de especial esta ferralla?
Aproveita estes sete días,
porque, así como me solten,
vas suplicar clemencia.
Cando te solten?
Cres que o meu pai te deixará marchar?
Vas morrer neste patio.
BASE 153 DA ARMADA
Media volta!
Ostras, ti es o tipo do bar.
- Pérdete. - Xa me perdín.
Intento entrar na base.
Oe, vin como loitaches. Como te deron arrestado?
Non o fixeron.
Entregueime.
Curiosa decisión.
As túas razóns terías.
Ti non sabes nada de min.
Sei que protexiches a neniña dos mariños onte á noite.
Es un bo tipo.
Son Roronoa Zoro, o cazador de piratas.
Pois eu son Monkey D. Luffy
e vou ser o rei dos piratas.
Deberías unirte á miña tripulación.
Por que ía xogar aos piratas contigo?
Es un gran loitador.
Penso que fariamos un bo equipo.
Vivo de matar os da túa caste.
Son cazador de piratas.
Non paras de repetilo.
É iso todo o que es?
Non queres máis nada?
Fíxenlle unha promesa a unha persoa hai moito tempo.
Que sería o mellor espadachín do mundo.
Impresionante.
Desátame, mais non me vou unir a ti.
Vale.
Vai en serio. Non che debo nada.
Só penso que é unha perda de tempo que esteas aquí atado
se tes cousas que facer fóra.
Boa sorte co da espada.
Podes pechar cando saia?
Grazas!
Ei! Non deberías estar aquí.
O capitán mandoume a buscar un mapa da Gran Ruta antes da reunión.
Por que? Todos os mapas da Gran Ruta
están no seu despacho.
Só sigo ordes, pero se queres interrogar o As da Machada, alá ti.
Oe, non temos mapas da Gran Ruta aquí abaixo, ou si?
Non, non temos ningún.
Ei, ti es a moza do bar,
a que me roubou o uniforme.
Non pasa nada.
Todo ben.
Ei! Baixa iso.
Quedas detido por entrar nunha base da Armada.
Pois deberías deterte a ti tamén, porque tampouco es mariña.
Si que son.
Non tal.
Oíno todo.
Roubaches o uniforme dese tipo e andas buscando o meu mapa.
O teu mapa, dis?
Si, o meu mapa da Gran Ruta.
É meu e non vou marchar sen el.
Como queiras.
Eh! Volve aquí!
Ti tes idea do que estás a facer?
Buscar o despacho dese tal Morgan. Non tiña alí o mapa?
Entendido.
Ese é o teu plan?
Entrar no despacho do As da Machada e pedirlle o mapa?
Igual teño que loitar con el. Por que lle chaman o As da Machada?
Vannos cachar aos dous se segues paseando por aquí coma se nada.
Precisamos un plan.
Unha machada!
Vasme matar?
Non, pensei en algo bastante peor.
Capitán Morgan, estou levando este prisioneiro ao calabozo.
Causou un altercado na praza.
Iso mesmo.
Prisioneiro.
Nunca te vira antes.
Trasladáronme da base 77, señor.
Como te chamas, soldado?
Nami, señor.
Solicitei servir baixo as súas ordes.
Ben feito.
Espero moito de ti.
Si. É a mellor!
É dicir, é a mellor do peor.
Odio os mariños.
Continúa.
Que pasada! Admíteo: facemos un bo equipo.
Non hai tal equipo.
O que ti digas.
Só queda descubrir como entrar no despacho do capitán.
Roubácheslle as chaves?
Como o fixeches?
Son ladroa.
Pois dáseche de marabilla roubar. E falar tamén.
Deberías unirte á miña tripulación.
A ver se me entendes.
Non vou ir a ningures contigo.
Odio os piratas. Non os podo ver diante!
Iso é porque aínda non me coñeces.
Mimá, como se quere este home.
Vou buscar o mapa. Fai coma se non estiveses aquí.
Pero é que si que estou.
Para que o queres, se se pode saber?
Para atopar o One Piece e converterme no rei dos piratas.
- Como non. - Que?
Non hai parvo que non soñe con atopar o One Piece.
Credes nunha cousa e nin sequera sabedes o que é.
Pois si.
Ti non?
E como decidiches facerte ladroa?
Non o decidín. De algo hai que comer. Fixen o necesario para sobrevivir.
Tes razón. Non che hai nada máis importante que a comida.
Ti busca o mapa.
Que pasa aquí?
Hai piratas na base. Atácannos!
Que piratas?
Unha muller de cabelo laranxa vestida de mariña.
Quería roubar un mapa da Gran Ruta.
As chaves! Dade a voz de alarma.
Saberán que estamos aquí?
Non, debe haber outra ladra e outro pirata papán por aí.
Que casualidade!
Era broma.
Pero é mellor que apures.
Abride!
Pola autoridade que me outorga a base 153 da Armada!
Tes que bulir.
- Non podo apurar! - Bule!
Teño unha idea.
- Esa é a idea? - É.
Como fixeches iso?
Ti non es o borracho do bar?
Lémbraste de min, ou?
A impostora, o cazador de piratas e o prisioneiro.
Que sorpresa que traballedes xuntos.
Si, son a miña tripulación!
- Diso nada. - Non imos xuntos.
Ningún inimigo logra escapar da miña ira.
Derrotei eu só os Piratas do Gato Negro,
capturei eu só a Kuro o dos Mil Plans
e eu só defendo a Vila das Cunchas de toda a borralla do Mar do Leste.
Non é só a machada: todo o seu corpo é unha arma.
Eu doulle por arriba e ti, por abaixo.
Mira ti onde a metía.
Látego de goma goma!
- Látego de goma goma? - Si!
Os grandes loitadores din o nome dos ataques.
Mentira.
Sinto interromper, pero hai que sacar o cofre de aquí.
A ver se atopamos unha corda ou algo.
Así tamén nos vale.
- Coidado con iso! - O que ti digas.
Ah, agarda. Non traballo para ti.
Noto algo de tensión entre a tripulación.
- Cala! - Cala!
- Debo esperar o meu amigo. - Non. Van vir os mariños.
Os mariños xa están aquí. Quedades arrestados.
Que lle pasou no pelo?
Pode que o fixese eu.
Non te atrevas a burlarte de min.
Voute levar comigo e entregareite ao meu pai.
Serei un heroe. Pode que me dean unha medalla e todo.
- Koby? - Meu Deus, como doe!
Pero como me prestou.
Non hai tempo para explicacións. Esta illa intenta matarnos.
Non marcho contigo.
Seguro?
Antes todo o mundo tomaba decisións por min.
Agora vou facer o que quero.
Serei mariño.
Quero axudar os que non se poden defender.
No futuro, igual somos inimigos.
Pero, por agora...
somos amigos.
Aquí Garp.
Piratas, dis?
Atacaron unha das nosas bases?
E que levaron?
Armas? Ouro?
Cambio de plans.
Á Vila das Cunchas.
Pola Gavela dos Barrocos?
Levamos tempo atrás deles. Isto é diferente.
Roubaron un mapa da Gran Ruta.
Un pirata cun sombreiro de palla.
Eran piratas, capitán, igual ca nós.
E teñen o mapa.
E non os detiveches.
Non puiden. Había tres.
Debían levar meses planeándoo.
VIVO OU MORTO BUGGY 15 000 000
Ese mapa é meu.
E vouno recuperar.
Polas boas ou polas malas.
É a miña primeira aventura.
ESTA TEMPORADA EN ONE PIECE
Desde agora, todo irá vento en popa.
Esta tripulación pode con todo.
Facemos inimigos alá onde imos.
Nada poderá impedir que conquiste o Mar do Leste.
Capturáronnos. Precisamos un plan.
Foi bastante ben.
Arlong vai matar a aldea enteira!
Tomou unha decisión.
Nós apoiámonos. Sempre.
Así que estes son os Sombreiros de Palla.
GOZA XA DE TODOS OS EPISODIOS
Subtítulos: Noelia Bernárdez Alonso